Frank Bakke-Jensen

Frank Bakke-Jensen () er ein norsk politikar frå Høgre og forsvarsminister i regjeringa Solberg frå 20. oktober 2017. Før det var han frå 20. desember 2016 EØS- og EU-minister.

Han var ordførar i Båtsfjord frå 2007 til han vart vald inn på Stortinget frå Finnmark fylke i 2009. Bakke-Jensen er utdanna innan skipselektronikk frå Hammerfest og Tromsø, og har bakgrunn frå skoleverket og som sjølvstendig næringsdrivande ekspeditør for Båtsfjord lufthamn.

 Ordførar 
Bakke-Jensen vart vald som ordførar i 2007, trass i at Arbeidarpartiet fekk 54,7 prosent av stemmene og ni av femten representantar i kommunestyret. Etter nominasjonsvalet hadde fleire Ap-nominerte trekt seg frå lista, og når valet var gjennomført var to av utbrytarane vald inn. Ein av utbrytarane møtte ikkje på det konstituerande møtet, men det viste seg at også det første varamedlemmet braut ut. Jensen vart dermed vald med Høgres fire, Framstegspartiets to representantar i tillegg til dei to møtande utbrytarane frå Arbeidarpartiet. Som ordførar ivra Bakke-Jensen mellom anna for at Båtsfjord skulle få eigen vidaregåande skole, drifta av kommunen sjølv.

 Stortingskomitear 
2009–2013: medlem i Næringskomiteen

 Kjelder 

 Bakgrunnsstoff 
Frank Bakke Jensen hos Stortinget
Frank Bakke-Jensen  hos Finnmark Høgre

Kategori:Norske forsvarsministrar
Kategori:Norske EØS- og EU-ministrar
Kategori:Statsrådar i Regjeringa Solberg
Kategori:Høgrestatsrådar
Kategori:Stortingsrepresentantar 2009-2013
Kategori:Stortingsrepresentantar 2013-2017
Kategori:Stortingsrepresentantar 2017-2021
Kategori:Stortingsrepresentantar frå Høgre
Kategori:Stortingsrepresentantar for Finnmark
Kategori:Ordførarar i Båtsfjord
Kategori:Høgreordførarar i Finnmark
Kategori:Folk frå Båtsfjord